open-index/open-wikipedia-markdown huggingface dataset:
Јеншепинг

**Јеншепинг** () — еден од поголемите градови во Шведска, поточно во јужниот дел на државата. Градот се наоѓа во рамките на округот Јеншепинг, и неговото управно седиште воедно е и најголем град. Јеншепинг истовремено е и седиште на истоимената општина Јеншепинг.

Јеншепинг денес е град кој е познат по тоа што тука почнало со дејност претпријатието „Хускварна“ (*Husqvarna*).

## Природни услови
Градот се наоѓа во јужниот дел на Шведска и Скандинавскиот Полуостров. Од главниот град на државата, Стокхолм, градот е оддалечен 320 км југозападно.

### Релјеф
Јеншепинг се образувал на јужниот крај на второто езеро по големина во Шведска, на езерото Ветерн. Старото градско јадро се образувало на место помеѓу Ветерн и малото езеро Мункшен. Градското подрачје е претежно ридско, а надморската височина се движи помеѓу 90-200 м.

### Клима
Климата во Јеншепинг е континентална под големи влијание на морето и крајните разгранети делови од топлата Голфска струја. Затоа зимите се благи, а летата се свежи во однос на дадената географска широчина.

### Води
Јеншепинг се образувал на јужниот крај на второто езеро по големина во Шведска, езерото Ветерн. Најстариот дел од градот се наоѓа на местото помеѓу езерата Венерн и малото езеро Мункшен.

## Историја
Подрачјето на Јеншепинг било населено уште во времето на праисторијата. Првото постојано населено место на даденото подрачје се појавува во раниот среден век. Населбата се развивала, и станала значајно населено место, па така во 1284 г. ги добило градските права, како еден од првите градови во државата.

Сè до Роскилдскиот мировен договор во 1658 г., ова подрачје била честа мета за нападите на Данците, па доживеал повеќе пожари. Во втората половина на XIX век, со доаѓањето на индустријата и железниците, Јеншепинг доживува преродба. Ова благостостојба трае и ден денес.

## Население
Јеншепинг денес е град со средна големина за шведските услови. Градот има околу 89.000 жители (податок од 2010 г.), а градското подрачје, т.е. истоимената општина има околу 128.000 жители (податок од 2012 г.). Последните децении бројот на населението во градот полека, но сигурно се зголемува.

До средината на XX век Јеншепинг е населен со исклучиво етнички Швеѓани. Меѓутоа, со честите доселувања во Шведска, населението станува се шаренолико.

## Стопанство
Денес Јеншепинг е современ град со посебно развиена индустрија (машинска индустрија, обработка на дрво, производство на мебел). Последните две децении посебно се развиваат трговијата, услугите и туризмот.

Најважен стопански настан во градот е сајмот за туризам, Елмиј, најголем од таков вид во светот.

## Галерија


Слика: Jönköping (aerial view, 2008).jpg|Смика на градот од воздух
Слика: Klubbhusgatan 13 Jönköping.jpg|Градско крајбрежје
Слика: Sofiakyrkan, Jönköping.jpg| Црква Света Софија, главна црква во Јеншепинг
Слика: Rådhuset-Jönköping.JPG|Градската куќа на Јеншепинг


## Извори
* Средиштен статистички центар на Шведска - податоци за општината и населбите

## Надворешни врски

*Портал на Јеншепинг


Категорија:Градови во Шведска
Категорија:Јеншепинг (округ)
Време, живот (филм)

**Време, живот** — македонски игран филм по сценарио на Русомир Богдановски, а во режија на Иван Митевски. Музиката ја компонирал Љупчо Константинов.

Премиерата била одржана во 1999 година.

## Кратка содржина

„Време, живот“ е филм кој е преадаптиран од телевизиската серија од три епизоди „Трето доба“, снимена во 1986 година. Уште оттогаш замислата била да се премонтира во игран филм и да се префрли на 35-милиметарска филмска лента, но поради материјално-техничките услови, оваа идеја не се остварила тогаш и чекала подобри времиња. Условите за реализација на таа идеја се појавија дури по 13 години од снимањето на серијата. Во овој филм станува збор за животот на старите луѓе во градската средина како што е Скопје, за љубовта во т.н. „трето доба“ од животот, прикажана со блага нишка на хумор, и една лирска претпоставеност на карактерите. Протагонистите на оваа филмска приказна се луѓе кои работат на филм - од глумците, преку филмските техничари, па сè до статистите - во текот на снимањето на филм. Животните приказни на овие филмски работници им се испреплетуваат со приказните на ликовите од филмот чие снимање е во тек. Со неколкуте перипетии во кои тие стари, но витални луѓе покажуваат една завидна енергија, инвентивност и желба за живот и љубов, во филмот - полека но сигурно, се кристализираат односите меѓу нив, за на крајот, повеќето од нив да си ги пронајдат своите животни сопатници - и вон и во филмот, заклучувајќи дека во ниедно време од животот не е доцна да се живее со полна сила, и да се ужива во животот што на човека му е даден на располагање. Самиот ефект на изместеното време, онаа патина и оној дух што овој филм го носи со самиот факт дека повеќе од деценија нè дели од првичното снимање на - тогашната серија; потоа, ефектот на мекоцртач што произлегува од „blow-up”-от од 16-милиметарската на 35-милиметарска филмска лента, дава една романтична слика за луѓето и за годините кога добрината и луѓето не беа деградирани во цинизам и користољубие. Филмот така и завршува: секој со по нешто е во добивка: нова љубов, или пак возобновено пријателство... Но, затоа сите - со нов жар и нова енергија, го продолжуваат својот пат низ златната есен на нивните животи. 

## Наводи

## Надворешни врски
* Кинотека на Македонија

Категорија:Македонски филмови од 1990-тите
Категорија:Филмови од 1999 година
Категорија:Македонски дела од 1999 година
Категорија:Филмови со Петре Прличко
Категорија:Филмови со Тодор Николовски
Категорија:Филмови со Кирил Псалтиров
Категорија:Филмови со Киро Ќортошев
Категорија:Филмовви со Анче Џамбазова
Категорија:Филмови со Драги Крстевски
Категорија:Филмови со Ненад Стојановски
Категорија:Филмови со Ванчо Петрушевски
Категорија:Филмови со Добрила Пуцкова
Категорија:Појавено во 1999 година во Македонија
Седертелје

**Седертелје** (шве. Södertälje) е град во Шведска, поточно во источниот дел на државата. Градот се наоѓа во рамките на округот Стокхолм, каде е втор град по значење. Седертелје истовремено е иседиште на истоимената Општина Седертелје.

## Природни услови
Градот Седертелје се наоѓа во источниот дел на Шведска и Скандинавски Полуостров. Од главниот град на државата, Стокхолм, градот е оддалечен 35км западно. Затоа, Седертелје  може да се опише како населено место помеѓу обично предградие и самостоен град.

### Релјеф
Седертелје се формирал во областа на источен Седерманланд. Градското подрачје е претежно бреговите. Надморската височина се движи од 10-50м.

### Клима
Климата во Седертелје е претежно континентална под големо влијание на морето и крајнит еразгранети делови на топлата Голфска струја. Затоа зимите се благи, а летата се свежи во однос на дадената географска широчина.

### Води
Седертелје е сместен на источниот Седертелски канал, кој ги спојува езерото Меларен, трето по големина во Шведска, со Балтичко Море. И двете водени точки се оддалечени околу десетици километри од градот. Каналот го дели градот на поголем, западен и помал, источен дел.

## Историја
Иако подрачјето на градот било населено уште во времето на праисторијата, Седертелје е мал град за шведски услови. Сè до средината на XX век тоа било мало населено место.

Големиот и брз развој, Седертелје го доживува во втората половина на XX век, со потреба за ослободување од соседниот Стокхолм и од притисокот на претераните доселувања. Тогаш се појавиле повеќе планински градови-предградија во неговата околина.

## Население
Седертелје денес е град со средна големина за шведските услови. Градот има околу 65,000 жители (податок од 2010 година), а градското подрачје, т.е. истоимената општина има околу 88,000 жители (податок од 2012 година). Последните децении бројот на населението во градот расте.

До срединат ана XX век, Седертелје бил населен со етнички Швеѓани. Меѓутуа, со зголемувањето на доселувањата во Шведска, населението на градот е доста шаренолико, дури и за условите на космополитска Шведска. Градот има нагјоелм удел во „не-шведско“ население во државата, каде доселениците се од страснтво и тоа дури 29% од населението, а секоја година овој пораст се зголемува за 1,5%. Од доселениците најбројни се: Сириските Арапи, Ирци, Чилеанци, Југословени.

## Стопанство
Денес Седертелје е современ град со посебно развиена индустрија, посебно со автомобилската (во градот значајни се погоните на „Сканија“ и „Фолксваген“). По две децении посебно се развиени трговијата, услугите и туризмот.

## Галерија

Слика: Storgatan från Stortorget Södertälje.png|Градската пешачка улица, *Сторгатан*

Слика: Bridges of Södertälje.jpg|Познатиот покретен мост
Слика: Södertälje stadshus 2010.jpg|Градската куќа на Седертелје 


## Извори
* Средиштен статистички центар на Шведска - податоци за општината и населбите

## Надворешни врски
*www.sodertalje.se Офицјално мрежно место на градот Седертелје

Категорија:Градови во Шведска

Категорија:Стокхолм (округ)
Категорија:Пристанишни градови на Балтичкото Море
Смилевскиот конгрес (филм)

**Смилевскиот конгрес ** e македонски игран филм по сценарио на Славко Димевски, а во режија на Душан Наумовски.

Премиерата била одржана во 1973 година.

## Улоги

Останати улоги &nbsp;&#9660;




## Надворешни врски
* Смилевскиот конгрес на www.imdb.com

Категорија:Македонски филмови за османлискиот период
Категорија:Југословенски филмови
Категорија:Филмови од 1973 година
Категорија:Филмови на Душан Наумовски
Ферибот Ратен

thumb|right|Ферибот Ратен гледан од Нидератен
thumb|right|Поглед на Ратен од Бастај

**Фериботот Ратен** е патнички жичен ферибот низ реката Елба, кај Ратен во Саксонија, Германија. Ги поврзува Нидератен, на источниот брег, и Обератен, на западниот брег. Железничката станица Ратен на дрезденската С-Железница е околу 200 метри од терминалот на фериботот во Обератен. Фериботот до Нидератен обезбедува пристап до познатите карпи Бастај и езерото Амзелзе и *Felsenbühne Rathen*, надворешниот отворен театар.

Фериботот е во сопственост на општината Ратен. Работи од 05:30 до 23:45, седум дена во неделата и низ целата година. За викенди почнува со работа во 04:30. Лете, работата му е продолжена до 00:45.

Технички, фериботот е реакционен фериботи, кој е придвижуван од млазовите на водата. Фериботот е прикачен на пловечки кабел, кој е ставен во речното корито со кој се движи фериботот.

## Наводи

## Надворешни врски

Категорија:Фериботи во Германија
Ајзак Рид

**Ајзак Џорџ Рид** (англиски: *Izak Reid*) — англиски фудбалер кој игра во Морекамб. Тој има уште двајца браќа исто така фудбалери Леви и Ишмал. Рид ја почна својата сениорска кариера играјќи за Маклесфилд каде стана стандарден првотимец во сезоната 2007-08. Тој играше за Маклесфилд во периодот од 2006 до 2011 година и запиша скоро 150 лигашки натпревари.

Рид потпиша за Морекамб на 18 јуни 2011 откако ги поминал медицинските тестови. Тој бил воодушевен од својот нов менаџер Џим Бентли и во првото интервју кое го дал за клубот изјавил дека токму тој е една од причините што дошол тука во Морекамб. Своето деби за Морекамб Ајзак го има на 6 август 2011 во поразот дома на неговиот тим од Барнет. Својот прв погодок тој го постигна следниот месец кога им донесе водство на популарните *шкампи* откако го отвори резулатот во 57-мата минута од мечот против Брадфорд, но во финишот на мечот гостите го израмнија резултатот и натпреварот заврши 1-1.

## Надворешни врски
Ајзак Рид на soccerway

Категорија:Англиски фудбалери
Категорија:Живи луѓе
Категорија:Родени во 1987 година
Рајнхартсдорф-Шена

**Рајнхартсдорф-Шена** () — општина во округот Саксонска Швајцарија-Источни Рудни Планини, во германската сојузна покраина Саксонија. Се наоѓа близу до чешката граница во Саксонска Швајцарија, популарна туристичка област.

## Општински единици

Рајнхартсдорф-Шена е составена од селата Рајнхартсдорф, Шена и Клајнгисхибел.

## Историја

Општина Рајнхартсдорф-Шена е создадена во 1973 со спојување на трите села:

### Рајнхартсдорф

мини|лево|200п|Поглед на Рајнхартсдорф од Волфсберг

Рајнхартсдорф е шумско село, кое било спомнато во 1368 и кое било користено за земјоделство. Денес, главна дејност во селото е туризмот. Јужно од селото се наоѓа отворениот базен, *Waldbad*. Неговата готска црква потекнува од 1523, додека нејзината камбанарија од 1685. Во селото се наоѓа и заштитена липа, која се проценува дека е стара околу 500 години. Во куќата бр. 21 и нејзината шатала постоела нелегална печатница во текот на нацистичка Германија. Во 2009, Рајнхартсдорф имал 854 жители (1999: 986).

### Шена

мини|лево|upright|200п|Поглед на Шена од Кајзеркроне

Шена се наоѓа на 280 метри надморска височина на реката Елба близу границата со Чешка. Старото шумско село, првпат забележано во 1379, главно се состоило од мали колиби. На крајот на селото Шена се издигнуваат карпите Кајзеркроне, а понатаму се наоѓа и ридот Циркелштајн. Долината Хиршгрунд води низ Елба и ја дели рамната област околу Шена. Поради големите количини на вода и стрмниот наклон постоеле неколку воденици околу селото. Во една куќа градена во лужички стил се наоѓа *Heimatstube Schöna*, локален историски музеј за селото.

Познат жител на селото бил Вилхелм Михаел Шафрат (1814-1893), адвокат, покраински и царски парламентарен претставник. Тој бил делегат во црквата Свети Павле во Франкфурт, кога се одржало Народното собрание во 1848. Во 2009, Шена имала население од 454 (1999: 565).

### Клајнгисхибел

Клајнгисхибел бил првпат споменат во 1379 како *Gizobel*. Главен извор на приходи во селото биле производство на дрвни материјали.

## Политика

Општината е позната како центар на неонацистичките гласачи (20% гласале за крајно десничарската NPD на изборите во 2008). Сепак, тоа сè уште не се одразило врз вкупните резултати во општината.

## Поплави

Рајнхартсдорф-Шена, заедно со Бад Шандау и Пирна биле загрозени и доживеале штети во текот на поплавите од 2002.

## Наводи

Категорија:Саксонска Швајцарија-Источни Рудни Планини
Ратен

**Ратен** () — општина и воздушна бања во округот Саксонска Швајцарија-Источни Рудни Планини, во Саксонија, Германија. Се наоѓа околу 35 километри југоисточно од Дрезден на реката Елба.

## Географија

Ратен е популарна туристичка одредница, главни знаменитости се карпите Бастај, езерото Амзелзе и отворениот театар *Felsenbühne Rathen*.

Фериботот Ратен, патнички ферибот го поврзува Нидератен, на десниот брег на реката Елба и Обератен на левиот брег. Железничката станица Ратен, на дрезденската С-Железница и железницата од Дрезден до Прага, е во близина на терминалот за фериботот во Обератен. Ратен е исто така попатна станица на парните локомотиви кои сообраќаат од Дрезден до чешката граница.

## Историја

Ратен бил основан во  век како место за тврдината на замокот.

Во текот на Втората светска војна постоел подкампо на концентрациониот камп Флосенбирг.

## Галерија


Податотека:Rathen aus Sicht der Bastei.jpg|Селото Обератен - поглед од Бастај
Податотека:Kurtort Rathen Ortsansicht.jpg|Ратен кратко по поплавите во 2006
Податотека:Rathen LC0154.jpg|Поглед на Ратен од Бастај


## Наводи

## Надворешни врски

* Официјална страница

Категорија:Саксонска Швајцарија-Источни Рудни Планини
Гери Мекдоналд

**Гери Мекдоналд** (роден на 10 април 1982 во Ирвин) — шкотски професионален фудбалер кој моментално игра за Моркамб.

## Кариера
Мекдоналд ја започнал својата кариера во тимот на Килмарнок, за кој го направил своето деби во сезоната 2001-02.

Во јули 2006 година, Мекдоналд станува првото засилување на новиот менаџер на Олдам Џон Шеридан. На 5 јануари 2008 година, Мекдоналд постигна фантастичен гол од 23 метри растојание со кој го испрати во аут премиерлигашот Евертон во третиот круг на ФА Купот, откако Олдам победи со 1-0. Во интервјуто за по натпреварот, Мекдоналд го опишанал својот погодок како негов најдобар во неговата кариера.

Кон крајот на април 2008 година, Мекдоналд потпишал пред-договор со Абердин за враќање во Шкотска во текот на летото. Во својата прва сезона во Абердин тој одигра одлично постигнувајќи пет погодоци во 28 нтпревари. На 18 јануари 2009 година, токму тој го отвори резултатот во 24 минута најавуваќи ја победата на својот тим над еден од двата гиганта во шкотската лига, тимот на Селтик што им донесе голема радост на навивачите на тимот од северот. Абердин победи на тој натпревар со 4-2, а тоа воедно беше прва нивна победа над Селтик на домашен терен уште од 2001 година (не сметајќи ги куп натпреварите).

МекДоналд одигра уште една сезона во Абердин во која одново беше стандарден првотимец, а по завршувањето на неговиот договор, тој одлучи да потпише за друг тим од ШПЛ, Хамилтон на 4 август 2010. Оваа сезона била најлошата во кариерата на Мекдоналд, тој претрпе дури и испаѓање со својот тим од Премиер лигата, па со надеж дека што побрзо ќе ја заборави претходната сезона заминува во нов клуб.

На 23 јуни 2011 Мекдоналд се преселил по на југ каде потпишува за Моркамб. Тој го прави своето деби за Морекамб на 6 август 2011 кога влегува од клупата за резервни играчи во 72 минута на местото на Ендрју Флеминг, но неговиот тим губи дома од Барнет со 1-0. Првиот гол на Мекдоналд дојде на 25 октомври 2011 кога тој го доведе својот тим во водство по само три минути игра, во ремито 3-3 против Ротерам. Тој играше редовно во текот на целата сезона и беше еден од најстандарните играчи во тимот, постигна 3 гола но и имаше многу голем придонес на средината на теренот за тимот со неговите асистенции и изградени акции. Сепак, Морекамб и покрај добриот старт заврши на разочарувачкото 15 место на крајот од сезоната.

## Надворешни врски
*http://www.transfermarkt.co.uk/en/mcdonald/profil/spieler_12743.html Гери Мекдоналд transfermarkt
*http://www.soccerway.com/players/gary-mcdonald/46470/ Гери Мекдоналд soccerway

## Наводи

Категорија:Шкотски фудбалери
Категорија:Фудбалери од ШПЛ
Категорија:Родени во 1982 година
Алесандро Дијаманти

**Алесандро Дијаманти** (роден на 2 мај 1983) — италијански фудбалер, играч од средниот ред на Ливорно.

Категорија:Италијански фудбалери
Категорија:Фудбалери на ФК Емполи
Категорија:Фудбалери на ФК Фјорентина
Категорија:Фудбалери на ФК Ливорно
Категорија:Фудбалери на ФК Вест Хем Јунајтед
Категорија:Фудбалери на ФК Болоња
Категорија:Фудбалери на ФК Бреша
Категорија:Фудбалери на ФК Вотфорд
Категорија:Фудбалери на ФК Аталанта
Категорија:Фудбалери на ФК Палермо
Категорија:Фудбалери на ФК Перуџа
Категорија:Фудбалери во Серија А
Категорија:Фудбалери од Премиер Лига
Категорија:Живи луѓе
Категорија:Родени во 1983 година
Мала детелина

__БЕЗСОДРЖИНА__

**Мала детелина** (науч. *Trifolium dubium*) — растение од родот детелина во фамилијата бобови. По обичај, ова е главното растение што ја претставува традиционалната ирска детелина (**).

Растението е автохтоно во Европа, но се среќава и во други краишта како доведен вид. Веројатно е алотетраплоидно, произлезено од вкрстување на полската детелина (*Trifolium campestre*) со тенката детелина (*Trifolium micranthum*).

## Галерија

Податотека:Trif dubium210ss.JPG
Податотека:Trif dubium204ss.JPG
Податотека:Trifolium dubium001.JPG
Податотека:Trifolium_dubium.jpg


## Поврзано
*Бела детелина

## Наводи

## Надворешни врски
* 
* 
* 
* Свети Петрик — леприкони, детелина и зелена боја  во „Здравје и убавина“ 
* Мала детелина - профил на порталот на Министерството за земјоделство на САД 

Категорија:Детелина
Категорија:Флора на Европа
Шејмус Колман

**Шејмус Колман** (роден на 11 октомври 1988) — ирски фудбалер, десен бек на Евертон и на ирската репрезентација.

## Кариера
Колман ја започнал својата фудбалска кариера со екипата на Слајго Роверс во Ирска пред да се пресели во Евертон.

На 17 март 2010, Колман бил позајмен во Чемпионшип на Блекпул за кој одиграл 9 натпревари и постигнал еден гол, придонесувајќи за освојување на промоција на *мандарините* преку плејофот.  

Веќе на своето деби за Евертон во Премиер лигата против Тотенхем бил избран за човек на натпреварот откако влегол во игра на местото на повредениот Жосеф Јобо уште во првото полувреме. Својот прв погодок за Евертон, Колман го постигнал против својот поренешен клуб Блекпул на 6 ноември 2011, носејќи им бод на *карамелите* во тој натпревар што завршил 2-2.

## Надворешни врски
*Шејмус Колман на soccerway

Категорија:Живи луѓе
Категорија:Фудбалери од Премиер Лига
Категорија:Фудбалери на ФК Евертон
Категорија:Ирски фудбалери
Категорија:Родени во 1988 година
Абтсдорф

**Абтсдорф** () — село и поранешна општина во округот Витенберг, во Саксонија-Анхалт, Германија. Од 1 јануари 2009 е дел од градот Витенберг.

Категорија:Села во Саксонија-Анхалт
Категорија:Витенберг (округ)
Бит-пазар (Скопје)

мини|десно|200п|Бит-пазар
**Бит-пазар** — пазариште во Скопје, кое се наоѓа на влезот во Старата скопска чаршија од нејзината северна страна, крај некогашната главна северна порта. Просторот на кој се наоѓа пазариштето е ограден и во неговата внатрешност се наоѓаат тезги и привремени дуќани. Како и во средниот век, и денес не е дозволена изградбата на трајни објекти, туку само изнајмување под наем на простор за тргување. Денес, пазариштето важи за центар на трговскиот живот во градот и главно место за снабдување на жителите на Скопје со земјоделски и занаетчиски производи.

## Потекло на поимот
Името „Бит-пазар“ настанало со спојување на турските зборови „бит“ (; со значење „вошка, болва“) и „пазар“ (; со значење „пазар“), што во буквален превод би значело „болвин пазар“.

## Историја
мини|Оштетени станбени и други објекти околу Бит Пазар

Местото на коешто се простира пазариштето се наоѓало во средновековен Доленград и е точно она на кое се наоѓала манастирската ливада, на која во 11. век, манастирот „Св. Ѓорѓи Горгос Скоропостижник“ го организирал својот панаѓур на празникот Воведување во Храмот на Пресвета Богородица секоја година, а подоцна и неделни панаѓури во петок и вторник. Во текот на средниот век, пазаришниот простор се наоѓал надвор од бедемите на Доленград, т.е. во непосредна близина на северната порта, која водела на т.н. „Царски пат“. Но, во првите векови од отоманското владеење, бедемите биле срушени и останале само дуќаните од внатрешноста на Доленград, кои денес ја сочинуваат граничната линија на почетокот на чаршијата во правец север-југ. Денес, е задржана традицијата на пазарување во петок и во вторник, но поради зголемените потреби на населението, пазарот работи секој ден.

## Поврзано
* Стара скопска чаршија.

## Наводи

Категорија:Стара скопска чаршија
Категорија:Пазари во Скопје
Алаџа џамија

Алаџа џамија може да се однесува на:

* Шарена Џамија - Тетово, Шарена џамија
* Шарена џамија - Скопје, Исхак-бегова џамија
Џамија Худаверди

**Џамијата Худаверди** — џамија во Скопје, сместена на потегот меѓу Куршумли ан и пазариштето Бит-пазар во Старата скопска чаршија. Се претпоставува дека е изградена кон крајот на 15. и почетокот на 16. век, а низ историјата била повеќепати уривана по што била обновувана. За последен пат е обновена во 1995 година по штетите настанати од земјотресот во 1963 година.

## Архитектура
Градбата била изградена во исламски стил, со примена на градежна техника од редење на тули и малтер, што денес е забележливо на минарето и на некои од останатите зачувани делови. Во својот првобитен изглед, објектот имал купола која била поставена над тамбур со шестаголна основа, а преминот од квадратниот во кружниот простор бил овозможен со помош на пандантифи. На краевите се наоѓале два многуаголни мермерни столба, украсени со пластика, кои служеле како потпора на сводната конструкција на тремот. Влезната порта на џамијата се наоѓа во средишниот дел од северниот ѕид и е сместена во мермерна рамка со мермерно изведен лак. Од двете страни на портата се наоѓа по еден прозорец, окружен со мермерна рамка и покриен со железни решетки, а од вантрешната страна се сочувани и дрвените крила од прозорците со метални украсни елементи. Првобитниот изглед на минарето не е познат, а истото било обновено во текот на 2012 година. Во долниот дел е со правоаголна основа, а преминот во кружното стебло е украсно изведен.

## Поврзано
* Стара скопска чаршија.

## Наводи

Категорија:Исламски споменици на културата во Македонија
Категорија:Џамии во Скопје
Категорија:Стара скопска чаршија
Категорија:Знаменитости во Скопје
Категорија:Отомански џамии во Македонија
Худаверди
Ѓулчилер амам

**Ѓулчилер амам** (познат и како **Шенѓул амам** или **Кури амам**) — некогашен амам во Старата скопска чаршија кој се наоѓал во непсоредна близина на Куршумли ан. Го изградил Мула Муследин Оџа во втората половина на XV век. Објектот претставувал амам сè до пожарот од 1689 година. Подоцна е разрушен во земјотреост од 1963, а денес се останати само остатоци од неговите ѕидини. Познато е дека објектот спаѓал во групата на единечни амами, при што неговите димензии биле со складна големина. Имал живописна фасада, што се должи на градежните материјали од кои бил изграден, камен и тула. Во амамот се влегувало од јужната страна, а влезната порта била богато украсена. Внатрешниот дел бил сталактитно украсен, што може да се забележи и од остатоците. Кај народот, амамот бил познат и како „Кури амам“, што во превод од турски значи „сува бања“.

Во минатото, Ѓулчилер амам, заедно уште со џамијата Казанџилер и Куршумли ан, образувале една целина, од која денес е преостанат само Куршумли ан, кој бил обновен по делумното разрушување во земјотресот.

## Поврзано
* Џамија Казанџилер;
* Куршумли ан;
* Стара скопска чаршија.

## Наводи

Категорија:Стара скопска чаршија
Категорија:Отомански амами во Македонија
Категорија:Поранешни бањи во Македонија
Категорија:Урнатини во Македонија
Џамија Казанџилер

**Џамијата Казанџилер** е поранешна џамија која се наоѓала во Старата скопска чаршија. Познато е дека била изградена во текот на 17. век од страна на казанџискиот еснаф во чаршијата и по својот изглед претставувала скромна градба. Џамијата била разрушена во земјотресот од 1963 година.

Во минатото, џамијата Казанџилер, заедно уште со Ѓулчилер амам и Куршумли ан, образувале една целина, од која денес е преостанат само Куршумли ан, кој бил обновен по делумното разрушување во земјотресот.

## Поврзано
* Ѓулчилер амам;
* Куршумли ан;
* Стара скопска чаршија.

## Наводи

Категорија:Џамии во Скопје
Категорија:Стара скопска чаршија
Категорија:Отомански џамии во Македонија
Категорија:Поранешни џамии во Македонија
Категорија:Урнатини во Македонија
Казанџилер
Стара нова бања

**Стара нова бања** — поранешен амам во Скопје. Според остатоците од објектот, познато е дека се наоѓал во непосредна близина на групата згради на универзитетот „Св. Кирил и Методиј“ и веднаш под ридот на кој се сместени Султан-муратова џамија и Саат-кулата. Сочуваните делови од амамот денес имаат статус на заштитено културно добро.

## Историја
Се претпоставува дека амамот бил изграден во XV или XVI век. Со изградбата на универзитетските згради било променето окружувањето околу амамот, а во земјотресот од 1963 бил урнат неговиот преден дел, во кој била сместена просторијата за преоблекување. Денес, во урнатини е зачуван делот со просториите за капење, резервоарот и огништето.

## Архитектура
Познато е дека амамот имал доста големи димензии и спаѓал во групата на единечни амами. Во својот првобитен изглед, објектот имал голема купола, сместена над осумаголен тамбур, која како и останатите куполи била покриена со цреп. На врвот од куполата се наоѓал светилник, кој служел за осветлување на просторијата за преоблекување, која била осветлена и преку прозорските отвори, кои во два реда биле поставени на јужната и западната фасада. Во средишниот простор од објектот имало шадрван. Од остатоците на ѕидините може да се забележи дека објектот бил сталактитно украсен.

## Поврзано
* Стара скопска чаршија

## Наводи

Категорија:Стара скопска чаршија
Категорија:Знаменитости во Скопје
Категорија:Отомански амами во Македонија
Категорија:Поранешни бањи во Македонија
Категорија:Урнатини во Македонија
Гран при Квебек 2012

**Гран при Квебек 2012** било третото издание на Гран при Квебек, еднодневна професионална велосипедска друмска трка. Била одржана на 7 септември 2012, на растојание од 201,6 километри, започнувајќи и завршувајќи во Квебек Сити, Квебек, Канада. Била 25. трка во сезоната на Светската турнеја. Трката е една од двете трки кои се дел од календарот на Светската турнеја во Северна Америка, другата е Гран при Монтреал, која се одржала по два дена.

Во спринтерската завршница, австралискиот национален првак Сајмон Геранс од екипата  ја освоил трката, откако го следел нападот на возачот на  Грег ван Авермат во последните метри на трката, додека обајцата работеле заедно за да се одвојат од групата и Геранс да победи на завршницата на нагорнина на *Grande-Allée*. Ван Авермат бил втор, додека групата била предводена од победникот на Гран при Монтреал 2011 Руј Кошта (), задоцнувајќи четири секунди.

## Тек

thumb|Шато Фронтнак е официјален хотел на трката, во кој се сместени возачите и помошниот персонал во периодот 4-8 септември.

Трката се состои од 16 кругови на патека во должина од 12,6 километри, потполно иста патека како на изданието во 2011. Патеката била добро поставена за специјалисти за искачување, бидејќи самата завршница била поставена на нагорнина, сместена на улицата *Grande-Allée*, во срцето на стариот Квебек и патеката вклучувала неколку стрмни искачувања. Последното било на широка и права линија со постојан наклон од 4%. Вкупната должина на искачувањата била 2.976 метри. Поголеми потешкотии биле:

* Деветти километар: Кот де ла Монтањ: 375 метри со просечен наклон од 10% и делница од 165 метри со 13%
* Десетти километар: Кот де ла Потас: 420 метри со просечен наклон од 9%
* Единаесетти километар: Кот де ла Фабрик: 190 метри со просечен наклон од 7%
* Единаесетти километар: Завршно искачување: 1.000 метри со просечен наклон од 4%

## Екипи

Бидејќи Гран при Квебек бил настан од Светска турнеја, сите 18 UCI ProTeam екипи биле поканети автоматски и се обврзани да испратат свој состав. Исто така биле доделени три специјални покани на професионалните континентални екипи: две француски екипи ( и ) и една канадска (). Канадската национална екипа исто така ќе настапи на трката и со тоа се создала главната група од 22 екипи.

Екипите кои настапиле на трката биле:

*
*
*
*Канада (национална екипа)
*
*
*
*
*
*
*

*
*
*
*
*
*
*
*
*
*
*

## Резултати

## Наводи

## Надворешни врски

* 

Категорија:Гран при Квебек
Категорија:Светска турнеја на UCI 2012
Категорија:2012 во Канада
Јигит-пашина џамија

**Јигит-пашината џамија**, позната и како **Меддахова џамија**, е историска џамија во Скопје, којашто се наоѓала на просторот на Старата скопска чаршија и во времето на нејзината изградба била најстарата џамија во Скопје и воопшто на Балканот.

## Историја
Се споменува дека џамијата била изградена во 1445 година од страна на отоманскиот освојувач на Скопје, Паша Јигит-бег, на местото на коешто се наоѓала црквата „Св. Врачи“. Џамијата била разрушена во 1943 г., за време на бомбардирањето на Скопје, при што останало само нејзиното минаре, коешто било срушено во земјотресот од 1963 година.

## Турбе

Во дворот на џамијата се наоѓало турбе, во коешто бил погребан Паша Јигит-бег. Турбето било изградено во 1426 година и претставува претставник на раноцариградскиот стил на османлиската архитектура. По својот вид спаѓало во групата на отворени турбиња. Неговата основа била шестаголна, а секоја од страните завршувала со прекршен лак. Од горната страна било покриено со купола, којашто била поставена над тамбур. Познато е дека било градено од малтер и тули, а секој од ѕидовите завршувал со запчест венец. Турбето било срушено и денес не постои, но остатоци од гроб сè уште се забележливи. Во непосредна близина на гробот се наоѓал кладенец, од којшто, според верувањата, течела лековита вода. Во чест на Паша Јигит-бег, кој бил познат и како Меддах-баба, водата е позната како „Меддах-бабина вода“ и се смета дека станала лековита откако била посветена од негова страна. Покрај тоа, освен како „Јигит-пашина“, џамијата се споменува и како „Меддахова џамија“.

## Поврзано
* Стара скопска чаршија.

## Наводи

Категорија:Џамии во Скопје
Категорија:Стара скопска чаршија
Категорија:Отомански џамии во Македонија
Категорија:Поранешни џамии во Македонија
Категорија:Урнатини во Македонија
Категорија:Џамии во Скопското муфтиство
Мурат-пашина џамија

**Мурат-пашината џамија** е џамија во Скопје, сместена во средишниот дел на Старата скопска чаршија. Градбата се наоѓа во непосредна близина на Чифте-амамот и Сули ан и заедно со овие два објекта ја сочинува единствената постојна „исламска тројка“ на територијата на чаршијата и во Скопје воопшто. Џамијата е со статус на заштитено културно наследство.

## Историја
Според натписот на мермерната плоча над влезната врата во џамијата, на арапски јазик е објаснето дека истата била изградена некаде околу 1802 и 1803 година, откако претходно изгорела во пожарот од 1689 година. Извршени се истражувања, кои потврдуваат дека на истото место се наоѓала постара градба, од чии ѕидови се откриени остатоци. Последен пат, џамијата е реновирана кон крајот на XX век од страна на скопското муфтиство, во соработка со Заводот за заштита на спомениците на културата на Република Македонија.

## Архитектура
Освен минарето, џамијата е релативно нова градба и припаѓа на османлискиот барокен стил со примена на неокласицистички исламски елементи. Градбата е со четвртест облик и е покриена со покрив на четири води. Покрај главниот влез има и влез кој се наоѓа на северната страна. Внатрешноста на џамијата содржи дрвен касетиран таван, како и галерија (махвил), михраб и говорница (минбер), кои се сметаат за карактеристични елементи на османлиската барокна архитектура. Во дворот на џамијата се наоѓа шадрван изграден во 1937 година. Пронајдени се и остатоци од гробишта, т.е. три надгробни споменици, кои потекнуваат од 1741 и 1790 година, додека за третиот е тешко да се утврди датумот.

## Белешки
*  На мермерната плоча над влезната порта од џамијата се споменува дека џамијата била изградена во 1802 или 1803 година. Сепак, не постојат никакви податоци за името на нејзиниот градител и годината во којашто била изградена, иако според археолошките истражувања и проучувања е јасно дека била изградена на темелите на постара џамија којашто изгорела во пожарот во 1689 година.

## Поврзано
* Чифте-амам;
* Сули ан;
* Стара скопска чаршија.

## Наводи

Категорија:Исламски споменици на културата во Македонија
Категорија:Џамии во Скопје
Категорија:Стара скопска чаршија
Категорија:Знаменитости во Скопје
Категорија:Отомански џамии во Македонија
Категорија:Џамии во Скопското муфтиство
Џамија Ќосе Кади

**Џамијата Ќосе Кади** е џамија во Скопје, сместена во непосредна близина на Безистенот во Старата скопска чаршија. Градбата се одликува со својата автентичност, при што молитвениот простор од џамијата се наоѓа на кат, под којшто минува улица со дуќани.

## Историја
За времето на изградбата на џамијата не постојат точни податоци, но се претпоставува дека била изградена во текот на 18. век. Ова се поткрепува со тоа што слични објекти во Отоманското Царство биле градени кон крајот на 18. и во текот на 19. век. Џамијата претрпела огромни штети со земјотресот во 1963 г., иако и претходно била запуштена и служела како магацин. Нејзиното обновување започнало во 1992 година, врз основа на нацрт изработен од страна на Архитектонскиот факултет во Скопје, а проектот бил финансиран од страна на Исламската Верска Заедница во Македонија. Џамијата повторно била отворена во 1996 година.

## Архитектура
Архитектурата на џамијата е необична, па така градбата се состои од приземје и кат. На приземјето, односно под џамијата минува улица со дуќани, додека молитвениот простор се наоѓа на катот.

## Поврзано
* Безистен (Скопје);
* Стара скопска чаршија.

## Наводи

Категорија:Исламски споменици на културата во Македонија
Категорија:Џамии во Скопје
Категорија:Стара скопска чаршија
Категорија:Знаменитости во Скопје
Категорија:Отомански џамии во Македонија
Ќосе Кдаи
Црква „Св. Константин и Елена“ - Вратница

**Свети Константин и Елена**  е манастирска црква во тетовското село Вратница. Се наоѓа во долниот дел на селото, на брегот на Вратничкото Езеро во месноста **Честодубје**, каде се наоѓа и средновековното археолошко наоѓалиште Црквиште. Црквата е дел од манастирскиот комплекс кој е во изградба. Неколкупати била цел на вандализам.

Храмот е обновен на стари темели од 12 век. Според пишаните записи и тој храм бил граден на поранешни темели што потекнувале од 6 век. На обновувањето на некогашниот манастир стар најмалку осум векови се работело десетина години. Црковсниот двор зафаќа вкупна површина од над 2,5 хектари. Камен-темелникот бил осветен на 23 јули 2000 година. Поради воениот конфликт во 2001 година извесен период изградбата била во застој. Црквата има површина од стотина квадратни метри. Фрескоживописот е дело на Венко Цветковски од Скопје. Црквата е осветена на патрониот празник на 3 јуни 2012 година.
## Наводи

## Поврзано
*Црквиште - археолошко наоѓалиште од средниот век;
*Црква „Св. Петка“ - главната селска црква;
*Црква „Св. Архангел Михаил“ - гробјанска црква.

## Надворешни врски
*Осветување на возобновената манастирска црква во Вратница  - текст и галерија на слики на порталот Премин

Вратница
Категорија:Вратница
Категорија:Македонската архитектура во 2000 година
Џамија Хаџи Балабан

**Џамијата Хаџи Балабан** — џамија во Скопје, којашто се наоѓа на просторот меѓу Куршумли ан и џамијата Дуќанџик на периферијата на Старата скопска чаршија. Се претпоставува дека била изградена во текот на 15. век, а на натписот на влезната порта се споменува 1440 година. Денес, џамијата е сочувана во добра состојба, но во изменет облик, што се должи на бројните промени коишто ги претрпела по оштетувањата низ историјата.

Покривот на џамијата е со четириаголен облик и е изработен од ќерамиди, а под него е сместен и тремот од градбата, кого го сочинуваат два мермерни столба со украси на капителите и базисите и посочуваат на тоа дека тремот бил сводно покриен. Во внатрешноста на објектот се пронајдени остатоци од сводна конструкција, кои наведуваат дека над молитвениот простор се наоѓала купола. Минарето е високо и има многуаголен облик, а со својата автентичност се одликува во горниот дел.

## Поврзано
* Стара скопска чаршија.

## Наводи

Категорија:Исламски споменици на културата во Македонија
Категорија:Џамии во Скопје
Категорија:Стара скопска чаршија
Категорија:Знаменитости во Скопје
Хаџи Балабан
Џамија Араста

**Џамија „Араста“** — џамија во Скопје, сместена на просторот меѓу Безистенот и Куршумли ан во Старата скопска чаршија. Џамијата е еден од првите позначајни објекти околу кој се создавала чаршијата. Денешниот облик го добила по нејзиното обновување коешто започнало во 2010 и завршило во 2014 година.

## Име
Името „Араста“ е име кое го добивале големите и важни чаршии во градовите, а покрај нив и големите и значајни џамии. Според тоа, се претпоставува дека џамијата го добила своето име по некогашната чаршија Араста која се наоѓала во Старата скопска чаршија.

## Историја
Се претпоставува дека џамијата за првпат била изградена во текот на 15. век, кога биле изградени најстарите џамии во Скопје. Најстарите податоци поврзани со џамијата се пронајдени во сиџил од 1699 година, во кој се наведува дека од завештанието на Паша Јигит-бег се исплатувал хатибот во џамијата со 8 акчиња на ден. Познато е дека џамијата била обновена во 18. век, а целосно била разрушена во земјотресот од 1963 година. Во април 2010 година, Исламската Верска Заедница во Македонија започна со обновување на објектот, што од страна на Националниот конзерваториски центар на Македонија беше оспорено како незаконски и без дозвола. Освен тоа, директорот на Националниот конзерваториски центар истакна дека со започнувањето на обновувањето е причинета голема штета и притоа се урнати и последните остатоци од некогашната градба.

## Галерија

Податотека:Arasta Dzamija-Skopje (17).JPG|Шадрванот на џамијата
Податотека:Arasta Dzamija-Skopje (11).JPG|Тремот на џамијата
Податотека:Arasta Dzamija-Skopje (10).JPG|Влезот на џамијата
Arasta Dzamija-Skopje (15).JPG|Сводец на тремот
Податотека:Arasta Dzamija-Skopje (7).JPG|Друг поглед на тремот


## Поврзано
* Стара скопска чаршија

## Наводи

Араста
Категорија:Стара скопска чаршија
Араста
Араста
Араста
Вилаетски конак „Уќумат“

мини|десно|Зградата на Уќуматот
**Вилаетскиот конак „Уќумат“** — поранешна административна зграда и споменик на културата во Скопје. Се наоѓа во северниот дел од Старата скопска чаршија, веднаш до зградата на Старата турска пошта и во непосредна близина на црквата „Св. Спас“. Изграден е кон крајот на XIX век и во него била сместена највисоката вилаетска управа, откако во 1888 година, во Скопје било преместено седиштето на Косовскиот вилает од Приштина и во градот останало сè до 1912 година. Во тој период, од уметничко-занаетчиското училиште „Ислахана“ била преместена и печатницата на косовскиот вилает која била сместена во посебно утврдени простории од конакот. Објектот претрпел сериозни оштетувања во земјотресот од 1963 година, по којшто бил реконструиран и денес служи за деловна цели. Градбата е изградена во духот на исламската архитектура. Нејзината основа е во облик на правоаголник, а се состои од приземје и кат.

## Поврзано
* Косовски вилает
* Стара скопска чаршија

## Наводи

Категорија:Згради и градби во Скопје
Категорија:Стара скопска чаршија
Категорија:Знаменитости во Скопје
Стара турска пошта

мини|десно|250п|Зградата на Старата турска пошта

**Старата турска пошта** — поранешна административна зграда и споменик на културата во Скопје. Сместена е меѓу Вилаетскиот конак „Уќумат“ и Мустафа-пашината џамија, спроти тврдината Кале. Зградата е изградена на крајот од XIX век, за што сведочи натписот на камената плоча поставена над влезната врата. Во времето на нејзината изградба, таа била првата турска телеграфана во градот. Првобитно, објектот имал правоаголна основа и се состоел од приземје и кат, а подоцна бил дограден уште еден кат. Како последица на Земјотресот од 1963 година, објектот бил оштетен и со неговата рекнструкција бил отстранет доградениот кат.

## Поврзано
* Турска пошта
* Стара скопска чаршија

## Наводи

Категорија:Згради и градби во Скопје
Категорија:Стара скопска чаршија
Катарина Ивановска

**Катарина Ивановска** (родена на  во Скопје) — македонска манекенка и глумица.

## Животопис

Својата кариера како манекенка ја започнала во 2004 година на Миланската модна недела по освојувањето на Look Models International кастингот за модели во Македонија. Во декември 2004 се појавила во едиторијал за списанието „*Elle*“, а исто така се има појавено и во „*Citizen K*“, „*Stiletto*“ и италијанското и руското издание на *Vogue*. Се има појавено на насловните страни на списанијата „*Diva*“ и „*Máxima*“, и во реклами за *D&G* во 2006. Во 2010, Ивановска се појавила во српско списание „*Elle*“. Во 2011 потпишала договор за рекламирање на производите на Викторија Сикрет.

Соработувала со агенции како International Scouting Office Belgrade, Women Mgmt Paris, Women Mgmt New York City, Women Mgmt Milan и Select Model Mgmt London. Во Македонија, таа е сметана како еден од најуспешните модели..

Во 2012 година, Ивановска дебитирала како глумица во филмот „''Трето полувреме''“.

Со партнерот Слободан (Цобе) ги има синот Вања и ќерката Кира.

## Наводи

## Надворешни врски
* 

Категорија:Живи луѓе
Категорија:Македонски манекенки
Категорија:Глумици од Скопје
Категорија:Македонски филмски глумци
Данчо Чевревски

**Јорданчо Чевревски** (Скопје, 17 мај 1951 — Скопје, 29 октомври 2020) — македонски театарски, филмски и телевизиски глумец и продуцент.

## Животопис
Дипломирал на Факултетот за драмски уметности во Скопје на отсекот за драмски глумци. Специјализација, односно филмско усовршување има добиено на УКЛА во Лос Анџелес. Тој е еден е од основачите на приватното претпријатие за производство на филмови ТРИАНГЛ. Работел како професор на ФДУ во Скопје, а бил и декан на факултетот. Во 2012 година, Комисијата за лустрација на Република Македонија објавила дека Чевревски бил соработник на тајните служби во времето на СФРЈ.

Починал по долго боледување на 69-годишна возраст на 29 октомври 2020 година во Скопје.

## Филмографија

## Наводи

## Надворешни врски
* 

Категорија:Глумци од Скопје
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Македонски продуценти
Категорија:Македонски универзитетски професори
Категорија:Македонски декани
Категорија:Југословенски глумци
Категорија:Југословенски продуценти
Категорија:Соработници на Службата за државна безбедност
Категорија:Апсолвенти на Факултетот за драмски уметности - Скопје
Категорија:Професори на Факултетот за драмски уметности - Скопје
Категорија:Декани на Факултетот за драмски уметности - Скопје
Млечни треви

**Млечните треви** (науч. *Polygalaceae*, син. *Diclidantheraceae*, *Moutabeaceae*, *Xanthophyllaceae*)
се семејство на цветни растенија од редот Бобовидни (*Fabales*). Имаат речиси космополитски ареал, со околу 17 рода и 900–1.000 вида на билки, грмушки и дрва. Над половината видови му припаѓаат на родот млечна трева (*Polygala*).

Според Кронквистовата класификација, Млечните треви припаѓаат во свој посебен ред, наречен „Млечнотревовидни“ (*Polygalales*). Согласно тековниот систем APG, истите им припаѓаат на Бобовидните.

## Надворешни врски

* 


Категорија:Розиди
Список на знаменитости во Старата скопска чаршија

Ова е **список на знаменитости** коишто се наоѓаат или историски се наоѓале на просторот на Старата скопска чаршија. Некои од нив денес се сместени надвор од границите на чаршијата, утврдени со Законот за Старата скопска чаршија од 2008 година, но низ историјата биле дел или имале голема улога во нејзиното создавање и развој. Повеќето од наведените знаменитости се со статус на заштитено културно добро.

Најголем број од знаменитостите биле подигнати во периодот кога чаршијата била под отоманска власт, иако постојат и такви коишто постоеле и преттоа (пр. Скопско кале) или биле изградени во поново време (пр. Музеј на Македонија). Главно, станува збор за верски објекти (џамии и цркви) и објекти карактеристични за османлиската архитектура (анови и амами), додека помал е бројот на останатите видови на градби. Според тоа, кај најголем дел од нив се среќава употребата на архитектонски стил препознатлив за османлиската архитектура, но забележливи се и остатоци од византиската и влијанија од модерната архитектура.

## Знаменитости
;Легенда
* *закосени букви* - објекти кои постоеле во минатото.
*;Состојба
* добра - објектот е сочуван во или речиси во целост;
* лоша - објектот е срушен и не постои, а сочувани се само некои негови остатоци.
*;Пристапност
* добра - пристапот кон објектот или неговите остатоци не претставува проблем;
* лоша - пристапот кон објектот или неговите остатоци е отежнат или невозможен поради постоењето на други објекти на тоа место.

### Анови

### Амами

### Цркви

### Џамии и турбиња

### Синагоги

### Музеи

### Административни градби

### Плоштади

### Други знаменитости

## Белешки
*  Градбата во којашто се наоѓала синагогата во минатото не постои, иако истата е обновена и се наоѓа во просториите на Еврејската заедница во Македонија.

## Поврзано
* Стара скопска чаршија.

## Наводи

Категорија:Стара скопска чаршија
Јиљанг (Џаотунг)

**Јиљанг** (кин. 彝良县, пинјин: Yíliáng Xiàn, мктр. „јиљанг сјен“) е околија во подрачјето на окружниот град Џаотунг во покраината Јунан, НР Кина.

## Настани
На 7 септември 2012 во Јиљанг се случиле два последователни земјотреса со јачина од 5,6 и 5,3 M<sub>w</sub>. Несреќата однела 89 животи и повредила 800 лица. Срушени се 20.000 домови, а евакуирани се уште 100.000 граѓани.

## Надворешни врски
* Портал на околијата Јиљанг  

Категорија:Околии во Кина
Категорија:Јунан